b'\n_START_ARTICLE_\nNi kapitler om den matematiske kunst\n_START_PARAGRAPH_\nNi kapitler om den matematiske kunst (forenklet kinesisk: \xe4\xb9\x9d\xe7\xab\xa0\xe7\xae\x97\xe6\x9c\xaf, Tradisjonell kinesisk: \xe4\xb9\x9d\xe7\xab\xa0\xe7\xae\x97\xe8\xa1\x93, pinyin: Ji\xc7\x94zh\xc4\x81ng Su\xc3\xa0nsh\xc3\xb9) er en kinesisk bok om matematikk, satt sammen av flere generasjoner av l\xc3\xa6rde fra det 10. \xc3\xa5rhundre f.Kr. til det 2. \xc3\xa5rhundre f.Kr. Bokens siste stadium stammer fra det 1. \xc3\xa5rhundre f.Kr. Boken er en av de tidligst bevarte matematiske tekster fra Kina. De f\xc3\xb8rste er Su\xc3\xa0n sh\xc3\xb9 sh\xc5\xab (\xe7\xad\xad\xe6\x95\xb8\xe6\x9b\xb8, 202-186 f.Kr.) og Zhou Bi Suan Jing (samlet fra Handynastiet frem til midten av det 2. \xc3\xa5rhundre). Boken legger frem en tiln\xc3\xa6rmelse til matematikk som sentrerer seg om \xc3\xa5 finne de mest generelle metoder til \xc3\xa5 l\xc3\xb8se problemer. Dette st\xc3\xa5r i kontrast til matematikere i antikkens Hellas som tenderte mot \xc3\xa5 fremme konklusjoner fra et innledende sett av aksiomer._NEWLINE_Bokens deler tar vanligvis form av formuleringen av et problem, etterfulgt av formuleringen av l\xc3\xb8sningen, og en forklaring p\xc3\xa5 prosedyren som f\xc3\xb8rer til l\xc3\xb8sningen. En kommentar til teksten ble skrevet av Liu Hui i det 3. \xc3\xa5rhundre.'